smcproject/ml-wiki-sentences huggingface dataset:
പക്ഷെ 1976ൽ പൈങ്കുളം രാമ ചാക്യാർ അത് വിദൂഷകന്റെ നിർവഹണം കുറച്ച് പിന്നേയും ചുരുക്കി ഇന്നു കാണുന്ന രീതിയിൽ മൂന്ന് നാലുമണിക്കൂറിനുള്ളിൽ ഒതുക്കി.
“അകപ്പൊരുൾ” പറയുന്നത് ഉൾപ്പെടുത്തുമ്പോഴായിരിക്കും മുപ്പത്തിയഞ്ച് ദിവസമൊക്കെ കൂടിയാട്ടം നീളുക.
ഇത്തരം അവതരണരീതി ഇന്ന് ആരും കണ്ടിരിക്കാൻ സാദ്ധ്യതയില്ല.
അതിനാൽ ആണ് പൈങ്കുളം രാമചാക്യാർ ഭഗവദജ്ജുകത്തിനെ ചുരുക്കി മൂന്നുനാലുമണിക്കൂർ ഉള്ള തികച്ചും പ്രഹസനരീതിയിൽ തന്നെ കൂടിയാട്ടത്തിൽ അവതരിപ്പിച്ചത്.
സംന്യാസിയും ശിഷ്യനുമായുള്ള ആദ്യഭാഗത്തിൽ ദീർഘമായ ആശയസംവാദം(അകപ്പൊരുൾ) ഒക്കെ ഒഴിവാക്കിയാണ് ഇത് ചുരുക്കിയത്.
ശിഷ്യനായ ശാണ്ഡില്യൻ ഉടനീളം ഈ കൂടിയാട്ടത്തിൽ നിറഞ്ഞ് നിൽക്കുന്നു.
ധാരാളം മലയാളഭാഷാശ്ലോകങ്ങൾ ഉൾപ്പെടുത്തിയാണ് അദ്ദേഹത്തിന്റെ സംഭാഷണം.
ഈ ശ്ലോകങ്ങൾ എല്ലാം അന്തരിച്ച ഗുരു പൈങ്കുളം രാമചാക്യാർ എഴുതിയതാണ് എന്ന് അദ്ദേഹത്തിന്റെ ശിഷ്യനും മരുമകനുമായ കലാമണ്ഡലം രാമ ചാക്യാർ പറയുന്നു.
അജ്ജുകയും തോഴിയുമായി ഉദ്യാനവർണ്ണന നടത്തുന്ന രംഗവും ഇതിലുണ്ട്.
അതുകഴിഞ്ഞ് അവർ അശോകമരത്തണലിൽ ഇരിക്കുമ്പോൾ സംന്യാസിയും ശിഷ്യനും തൊട്ടപ്പുറത്ത് അരങ്ങത്ത് വശത്ത് ഒരുഭാഗത്ത്, ഉദ്യാനത്തിൽ എന്നപോലെ വന്നിരിക്കുന്നു.
യമപുരുഷൻ കറുത്ത താടിവേഷമായാണ് കൂടിയാട്ടത്തിൽ.
സംന്യാസിയാകട്ടെ ആകെ കാവി വേഷവും.
പാമ്പ് കടിയേറ്റ് മരിച്ച് പരകായപ്രവേശം നടത്തിയാൽ പിന്നെ സംന്യാസി പ്രാകൃതത്തിലും അജ്ജുക സംസ്കൃതത്തിലും സംസാരിയ്ക്കുന്നത് വഴി പരകായപ്രവേശം നടന്നു എന്ന് സദസ്സിനെ ബോധ്യപ്പെടുത്തുന്നു.
മത്തവിലാസത്തിൽ എന്ന പോലെ ഇതിൽ നിർവഹണമായിട്ടൊന്നും ഇല്ല.
പ്രഹസനസ്വഭാവം തികച്ചും നിലനിർത്തിക്കൊണ്ട് തന്നെയാണ് ഇത് കൂടിയാട്ടത്തിലും അവതരിപ്പിച്ച് കാണുന്നത്.
ആദ്യത്തെ കൂടിയാട്ടസ്വഭാവമനുസരിച്ചുള്ള ചടങ്ങുകൾക്ക് ശേഷം നേരിട്ട് പ്രഹസനം തുടങ്ങുകയാണ്.
വൈദ്യരും ഇതിൽ മലയാളംസംസാരിയ്ക്കുന്നുണ്ട്.
അതിനാൽ രണ്ട് കഥാപാത്രങ്ങൾ ഒരേസമയം മലയാളത്തിൽ സംസാരിയ്ക്കുന്ന അപൂർവരംഗങ്ങൾ ഈ പ്രഹസനത്തിൽ ഉണ്ട്.
കൂടാതെ അരങ്ങ് നിറഞ്ഞ് കഥാപാത്രങ്ങൾ ഉള്ളതിനാൽ ഇക്കാലത്ത് ഏറ്റവും അധികം അരങ്ങേറിയ ഒരു കൂടിയാട്ടം ആയി മാറി ഭഗവദജ്ജുകം എന്ന് കലാമണ്ഡലം രാമചാക്യാർ അനുസ്മരിയ്ക്കുന്നു.
കൂടിയാട്ടത്തിൽ അഭിനേത്രികളുടെ എണ്ണം കുറയ്ക്കാനായി പരഭൃതികയായും മധുകരികയായും ഒരാൾ തന്നെയാണ് വേഷമിടുന്നത്.
ഉദ്യാനവർണ്ണന സമയത്ത് ഒരു തോഴിമാത്രമേ വസന്തസേനയുടെ കൂടെ ഉണ്ടാകൂ.
കൂടിയാട്ടത്തിൽ പരിവ്രാജകൻ കാഷായവസ്ത്രധാരിയാണ്.
സംസ്കൃതത്തിൽ മാത്രം സംഭാഷണം.
എന്നാൽ വിദൂഷകനായ ശിഷ്യൻ ശാണ്ഡില്യൻ ഒരു സാദാബ്രാഹ്മണവേഷം.
പക്ഷെ നരച്ച താടി മീശയും.
വിദൂഷകൻ മലയാളത്തിൽ പറയും.
പരിവ്രാജകൻ പറയുന്ന സംസ്കൃതഭാഷണം മലയാളത്തിലാക്കി പറയുകയും അതിനു വേണ്ട മറുപടി മലയാളത്തിൽ പറയുകയും ചെയ്യും.
ദേഹോരോഗധിർ… എന്ന് തുടങ്ങുന്ന ശ്ലോകം മുൻപ് അവതരിപ്പിച്ചിരുന്നു പൈങ്കുളം രാമച്ചാക്യാർ.
പിന്നീട് വീണ്ടും ആ ശ്ലോകം അഭിനയിക്കാതെ വെട്ടിക്കുറച്ച് ശ്ലോകം ഇല്ലാതെ  ശാണ്ഡില്യൻ പ്രവേശിച്ച്, ശാണ്ഡില്യനുമായുള്ള സ്വാമിയാരുടെ തുടക്കത്തിലുള്ള സംഭാഷണങ്ങൾ ഒക്കെ വെട്ടിക്കുറച്ച് അവർ ഉദ്യാനത്തിൽ പ്രവേശിക്കുന്ന ഭാഗം മുതൽ തുടങ്ങുന്നു.
പരിവ്രാജകനും ശാണ്ഡില്യനും ഉദ്യാനത്തിലേക്ക് പ്രവേശിച്ചാൽ, രംഗം മാറി അജ്ജുകയുടേയും തോഴിയുടേയും ഉദ്യാനവർണ്ണന തുടങ്ങും.
ശാണ്ഡില്ല്യന് പുറപ്പാടുണ്ട്.
ഭോ പ്രഥമമേവാഹം എന്നതുമുതൽക്ക്.
2013ൽ ഇരിങ്ങാലക്കുട അമ്മന്നൂർ ഗുരുകുലത്തിലെ കലാകാരന്മാർ ചേർന്ന് ഈ കൂടിയാട്ടം മുൻപ് ചെയ്തുവെച്ചവയിൽ നിന്നും ചില പ്രധാനമാറ്റങ്ങൾ വരുത്തി പുനരവതരണം ചെയ്യുകയുണ്ടായി.
ശാണ്ഡില്യന്റെ ഭാഷാശ്ളോകങ്ങൾ പൂർണ്ണമായും പുതുതായി ശ്രീമതി ഭദ്ര രജനീഷ് എഴുതിയാണ് രംഗത്തവതരിപ്പിച്ചത്.
അജ്ജുകയും പരഭൃതികയും ചേർന്ന ഉദ്യാനവർണ്ണനയിലെ നൃത്തം പുതിയ താളത്തിൽ അവതരിപ്പിച്ചു.
നൃത്തം കുണ്ടനാച്ചി എന്ന താളത്തിനോട് സാമ്യതയുള്ള ഒരു താളം ത്രിപുടയിൽ നിറച്ചാണ് ചെയ്തത്.
ഈ താളാവിന്യാസം ഒന്നുകൂടെ സംശോധനം ചെയ്യണമെന്ന് ചിലർ അഭിപ്രായപ്പെട്ടിരുന്നു.
ഭാഷാശ്ളോകങ്ങൾ ഡോ. ഇ.
എൻ നാരായണൻ, പൂന്തോട്ടം ചന്ദ്രമോഹൻ മാഷ് എന്നിർ സംശോധനം ചെയ്താണ് ചിട്ടപ്പെടുത്തിയത്.
അവലംബം Bodhayana’s Bhagavadajjukam, Edited By: Veturi Prabhakara Sastri, Manimanjari Publications, Hyderabad - 1986
Bhagavad-Ajjukam
Edited and Translated by Michael Lockwood and A. Vishnu Bhat
Fourth, revised edition of Bhagavadajjuka and Mattaviläsa-Prahasana:
ഭഗവതി (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഭഗവതി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ഭഗവതി - ഹിന്ദുമതത്തിൽ ദേവതകളെ പറയുന്ന പേര് ഭഗവതി (തമിഴ്‌ചലച്ചിത്രം) - 2002-ൽ പുറത്തിറങ്ങിയ തമിഴ്‌ ചലച്ചിത്രം അവലംബം ↑
ഭഗവതി ചരൺ വോഹ്റ ഇംഗ്ലീഷ് വിലാസം https://ml.wikipedia.org/wiki/Bhagwati_Charan_Vohra
ഒരു പ്രത്യയശാസ്ത്രജ്ഞൻ, സംഘാടകൻ, പ്രഭാഷകൻ, പ്രചാരകൻ എന്നിവയായിരുന്ന ഭഗവതി ചരൺ വോഹ്റ (1904 ജൂലൈ 4 - 28 മേയ് 1930) ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷനുമായി ബന്ധപ്പെട്ട ഒരു വിപ്ലവകാരിയായിരുന്നു.
1921 -ൽ സത്യാഗ്രഹ പ്രസ്ഥാനത്തിൽ ചേരാൻ വോഹ്റ കോളേജുപേക്ഷിച്ചു.
പ്രക്ഷോഭം അവസാനിച്ചതിനുശേഷം അദ്ദേഹം ലാഹോറിലെ നാഷണൽ കോളേജിൽ ബിരുദാനന്തര ബിരുദം നേടി.
അവിടെ അദ്ദേഹം വിപ്ലവപ്രസ്ഥാനത്തിലേക്ക് തിരിയുകയായിരുന്നു.
ഭഗത് സിംഗ് , സുഖ് ദേവ് എന്നിവരോടൊപ്പം റഷ്യൻ സോഷ്യലിസ്റ്റ് വിപ്ലവത്തിന്റെ മാതൃകയിൽ ഒരു പഠനയാത്ര ആരംഭിച്ചു.
വോഹ്റ നല്ല വായനക്കാരനായിരുന്നു.
അദ്ദേഹം പ്രവർത്തിച്ച സംഘടനകളുടെ പ്രവർത്തനവേഗതയിൽ ബൗദ്ധിക പ്രത്യയശാസ്ത്രത്തെ സ്വാധീനിക്കുന്നതിൽ അദ്ദേഹം മുഖ്യ പങ്കുവഹിച്ചു.
ജാതി മുൻധാരണകളാൽ സ്വാധീനിക്കപ്പെടുകയും ഹിന്ദു-മുസ്ലീം ഐക്യത്തിനായി പ്രവർത്തിക്കുകയും ചെയ്തു.
സോഷ്യലിസ്റ്റ് തത്ത്വങ്ങൾ ഉപയോഗിച്ചു ദരിദ്രരുടെ ഉന്നമനത്തിനും അദ്ദേഹം ശ്രമിച്ചു.
1926- ൽ നൗജവാൻ ഭാരത് സഭാ വിപ്ലവ സംഘടന രൂപീകരിച്ചപ്പോൾ അദ്ദേഹം സംഘടനയുടെ പ്രചാരണ സെക്രട്ടറിയായി നിയമിതനായി.
1928 ഏപ്രിൽ 6 ന്, വോഹ്റയും ഭഗത്സിങ്ങും നൗജവാൻ ഭാരത് സഭയുടെ മാനിഫെസ്റ്റോ തയ്യാറാക്കി.
സ്വാതന്ത്ര്യത്തിന്റെ ലക്ഷ്യം കൈവരിക്കുന്നതിനുള്ള ഏകമാർഗ്ഗമെന്ന നിലയിൽ, "സേവനം, കഷ്ടപ്പാടുകളും, ത്യാഗവും" എന്ന മുദ്രാവാക്യമായി യുവ ഇൻഡ്യക്കാരെ പ്രോത്സാഹിപ്പിക്കുകയുണ്ടായി.
1928 സെപ്തംബറിൽ നിരവധി വിപ്ലവകാരികൾ ദില്ലിയിലെ ഫിറോസ്ഷ കോട്ല ഗ്രൗണ്ടിൽ കണ്ടുമുട്ടി.
ഹിന്ദുസ്ഥാൻ റിപ്പബ്ലിക്കൻ അസോസിയേഷൻ ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ (എച്ച്.എസ്.ആർ.എ.) ചന്ദ്രശേഖർ ആസാദിന്റെ നേതൃത്വത്തിൽ പുന: സംഘടിപ്പിച്ചു.
വോഹ്റയെ പ്രോപഗണ്ട സെക്രട്ടറിയായി നിയമിക്കുകയും HSRA മാനിഫെസ്റ്റോ തയ്യാറാക്കുകയും ചെയ്തു.
അത് കോൺഗ്രസിന്റെ ലാഹോർ സെഷന്റെ സമയത്ത് വിതരണം ചെയ്യപ്പെട്ടു.
ജെ.പി. സോണ്ടേഴ്സ് കൊല്ലപ്പെടുകയും, സിംഗ്, ബതുകേശ്വർ ദത്ത് എന്നിവർ സെൻട്രൽ അസംബ്ളി ഹാളിൽ ബോംബുകൾ എറിയുകയും  ചെയ്തു.
ബോംബിൻറെ തത്ത്വചിന്ത 1929 -ൽ അദ്ദേഹം ലാഹോറിലെ നമ്പർ 69, കാശ്മീർ ബിൽഡിംഗ് മുറി വാടകക്കെടുത്ത് ഒരു ബോംബ് ഫാക്ടറിയായി ഉപയോഗിച്ചു.
1929 ഡിസംബർ  23 നു വൈസ്രോയി ലോർഡ് ഇർവിൻ സഞ്ചരിച്ചിരുന്ന ഡൽഹി-ആഗ്ര റെയിൽവേ ലൈനിൽ ട്രെയിൻ സ്ഫോടനം നടത്തുകയും ചെയ്തു.
വൈസ്രോയി അപകടത്തിൽ നിന്നും രക്ഷപെട്ടു.
മഹാത്മാ ഗാന്ധി 'ദ കൾട്ട് ഓഫ് ബോംബ്' എന്ന ഗ്രന്ഥത്തിലൂടെ വിപ്ലവപ്രവർത്തനത്തെ അപലപിക്കാൻ ശ്രമിച്ചു.
ഗാന്ധിയുടെ ലേഖനത്തിനു മറുപടിയായി വോറ ആസാദുമായി കൂടിയാലോചിച്ച് ദ ഫിലോസഫി ഓഫ് ബോംബ് എന്ന ഒരു ലേഖനം എഴുതി.
അതിൽ മുന്നോട്ട് വരാൻ യുവാക്കളെ അദ്ദേഹം ക്ഷണിച്ചു.
1930 മേയ് 28 ന് രവി നദീതടത്ത് ഒരു ബോംബ് പരീക്ഷിക്കുന്നതിനിടെ ലാഹോറിൽ വച്ച് വോഹ്റ മരിച്ചു.
ലാഹോർ ഗൂഢാലോചനാ കേസിൽ വിചാരണയ്ക്കിടെ സിംഗിനെയും മറ്റുള്ളവരെയും രക്ഷിക്കുന്നതിന്  ഉപകരണം ആവശ്യമായിരുന്നുവെങ്കിലും ടെസ്റ്റിന്റെ സമയത്ത് അത് പൊട്ടിത്തെറിക്കുകയായിരുന്നു.
അദ്ദേഹത്തിന് മാരകമായ മുറിവേൽക്കുകയും ചെയ്തു.
വോഹ്റയുടെ ഭാര്യയും മകൻ സച്ചീന്ദ്ര വോറയും അതിജീവിച്ചു.
ഇവയും കാണുക രാം പ്രസാദ് ബിസ്മിൽ Kakori Train Robbery Revolutionary movement for Indian independence Manmath Nath Gupta Delhi Conspiracy Commission അവലംബം
ഭഗവതിപുരം (ചലച്ചിത്രം)
ഭഗവതിപുരം പ്രകാശൻ സംവിധാനം ചെയ്ത 2011ൽ റിലീസ് ചെയ്ത ഒരു മലയാള ചലച്ചിത്രമാണ്.
അരുൺ , അഷ്‌റഫ്, സൗപർണിക എന്നിവരാണ് ഇതിൽ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
ഈ ചിത്രം ആറാവത് വാനം എന്ന തമിഴ് ചലച്ചിത്രത്തിന്റെ റീമേക്ക് ആണ്.
അഭിനേതാക്കൾ അഷ്‌റഫ് അരുൺ ജോസഫ് പനേങ്ങാടൻ സൗപർണിക സുഭാഷ് ജാഫർ ഇടുക്കി കുളപ്പുള്ളി ലീല നാരായണൻ നായർ രമാദേവി അർച്ചന അവലംബം പുറത്തേക്കുള്ള കണ്ണികൾ Bhagavathypuram Blog Bhagavathipuram
ഭഗന്ദരം ഇംഗ്ലീഷ് വിലാസം https://ml.wikipedia.org/wiki/Fistula
ഇംഗ്ലീഷിൽ ഫിസ്റ്റുല എന്നു പറയുന്ന അസുഖമാണ് ഭഗന്ദരം.
മലദ്വാരത്തിന്റെ സമീപത്തായി കുരുപോലെ വന്നു പൊട്ടുന്നതാണ് ഇതിന്റെ രീതി.
മലദ്വാരത്തിൽ നിന്ന് ഒരു ചാനൽ രൂപപ്പെട്ട് കുരുമുഖത്ത് അവസാനിക്കുന്നു.
ഇടക്കിടെ കുരു പൊട്ടുമ്പോൾ കടുത്ത വേദനയും അസ്വസ്ഥതയും ഉണ്ടാകുന്നു.
ഭഗവതിപുരം
ഇതേ പേരിലുള്ള മലയാള ചലച്ചിത്രത്തെക്കുറിച്ച് അറിയുവാൻ ഭഗവതിപുരം (ചലച്ചിത്രം) കാണുക.
ഇതേ പേരിൽ 1983ൽ ഇറങ്ങിയ തമിഴ് ചലച്ചിത്രത്തെക്കുറിച്ച് അറിയുവാൻ ഭഗവതിപുരം റെയിൽ‌വേ ഗേറ്റ് കാണുക.
തമിഴ്നാട്ടിലെ തിരുനെൽവേലി ജില്ലയിൽ ചെങ്കോട്ട താലൂക്കിലെ ഒരു പ്രദേശമാണ് ഭഗവതിപുരം .
(തമിഴ്: பகவதிபுரம் ) കൊല്ലം - ചെങ്കോട്ട തീവണ്ടിപ്പാതയിൽ തമി‌ഴ്‌നാട്ടിലെ ആദ്യത്തെ തീവണ്ടിയാപ്പീസ് ഇവിടെയാണ്.
ദേശീയപാതയിൽ പുളിയറയിൽ നിന്നും അര കിലോമീറ്ററോളം ഉള്ളിലേക്കു മാറിയാണ് ഭഗവതിപുരം.
ഭഗവദ് ഗീത (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Bhagavad_Gita_(film)
ജി.വി. അയ്യർ സംവിധാനം ചെയ്ത് 1993-ൽ പുറത്തിറങ്ങിയ സംസ്കൃത ചലച്ചിത്രമാണ് ഭഗവദ് ഗീത അഥവാ ഭഗവദ് ഗീത: സോങ് ഓഫ് ദെ ലോഡ് .
മഹാഭാരതത്തിലെ ഒരു പ്രധാന ഭാഗമായ ഭഗവദ് ഗീതയെ ആസ്പദമാക്കി ടി. സുബ്ബരാമി റെഡ്ഡി നിർമ്മിച്ച ചിത്രമാണിത്.
മലയാളിയായ മധു അമ്പാട്ടാണ് ചിത്രത്തിന്റെ ഛായാഗ്രഹണം നിർവ്വഹിച്ചിരിക്കുന്നത്.
ഇന്ത്യയിലെ ആദ്യത്തെ സംസ്കൃതചലച്ചിത്രമായ ആദി ശങ്കരാചാര്യ (1983)ക്കു ശേഷം പുറത്തിറങ്ങിയ സംസ്കൃതചലച്ചിത്രമാണിത്.
1993-ലെ മികച്ച ചലച്ചിത്രത്തിനുള്ള ദേശീയപുരസ്കാരം നേടിയിരുന്നു.
ഹൈദരാബാദിലെ ആന്ധ്രാപ്രദേശ് ഫിലിം ചേംബർ ഓഫ് കൊമേഴ്സിലും ഇന്റർനാഷണൽ ഫിലിം ഫെസ്റ്റിവൽ ഓഫ് ഇന്ത്യയിലും ഈ ചിത്രം പ്രദർശിപ്പിച്ചിരുന്നു.
അഭിനേതാക്കൾ നീന ഗുപ്ത - ദ്രൗപദി ഗോപി മനോഹർ ജി.വി. രാഘവേന്ദ്ര ഗോവിന്ദ റാവു അണിയറ പ്രവർത്തകർ സംവിധാനം - ജി.വി. അയ്യർ .
നിർമ്മാണം - ടി. സുബ്ബരാമി റെഡ്ഡി രചന - ഗോവിന്ദാചാര്യ ബാനർജി, ജി.വി. അയ്യർ, വേദവ്യാസൻ (മൂലകൃതിയുടെ രചയിതാവ്) എഡിറ്റിംഗ് - നഞ്ചുണ്ട സ്വാമി ഛായാഗ്രഹണം - മധു അമ്പാട്ട് സംഗീതം - ഡോ. മംഗലംപള്ളി ബാലമുരളികൃഷ്ണ പുരസ്കാരങ്ങൾ 1993-ലെ 40-ആമത് ദേശീയ ചലച്ചിത്രപുരസ്കാരം മികച്ച ചലച്ചിത്രം അവലംബം പുറംകണ്ണികൾ Bhagavad Gita ഇന്റർനെറ്റ് മൂവി ഡാറ്റാബേസിൽ
മൂക്കുതല
10°26′N 76°01′E ﻿ / ﻿ 10.43°N 76.01°E ﻿ / 10.43; 76.01 മലപ്പുറം ജില്ലയിലെ ഒരു ഗ്രാമമാണ് മൂക്കുതല.
പൊന്നാനി താലൂക്കിൽ നന്നം മുക്ക് പഞ്ചായത്തിൽ ചങ്ങരംകുളത്തിന് തൊട്ടുപടിഞ്ഞാറായി സ്ഥിതി ചെയ്യുന്നു.
സ്ഥാനം: കിഴക്കു രേഖാംശം 75°59′18.97″ - 76°01′33.98″ , വടക്കു അക്ഷാംശം 10°42′37.11″ - 10°44′30.52″
കാഞ്ഞിയൂർ, വാര്യർ മൂല, മൂച്ചിക്കൽ, ചേലക്കടവ്, മടത്തിപ്പാടം, മാക്കാലി,കാട്ടുപറമ്പ്, പുളിഞ്ചോട്, നരണിപ്പുഴ.
പി.സി.എൻ.ജി.എച്ച്.എസ്. സ്കൂൾ, പി.എച്ച്.സി. നന്നം മുക്ക്, എസ്.എസ്.എം.യു.പി സ്കൂൾ, വില്ലേജ് ഓഫീസ് നന്നം മുക്ക്.
മൂക്കുതല ക്ഷേത്രങ്ങൾ, കാഞ്ഞിയൂർ പള്ളി, വടക്കും മുറി ജുമാ മസ്ജിദ്, നരണിപ്പുഴ പള്ളി, മാർത്തോമ്മ പള്ളി എന്നിവ പ്രധാന ആരാധനാലയങ്ങൾ.
മൂക്കുതല ക്ഷേത്രങ്ങൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മൂക്കുതല ക്ഷേത്രങ്ങൾ കൊണ്ട് പ്രശസ്തമാണ്.
6 ക്ഷേത്രങ്ങൾ, മൂക്കുതല ക്ഷേത്രങ്ങൾ എന്നറിയപ്പെടുന്നു.
കണ്ണെംകാവ്, മേലെക്കാവ്, കീഴെക്കാവ്, രക്തേശ്വരം, പകരാവൂർ ശിവക്ഷേത്രം, കൊളഞ്ചേരി എന്നിവയാണ് അവ.
കണ്ണേങ്കാവ്: ഭദ്രകാളി ക്ഷേത്രം മേലേക്കാവ്: ദക്ഷിണമൂകാംബിക, ശങ്കരാചര്യർ തപസുചെയ്തതും, നാരായണീയത്തിന്റെ കർത്താവ് മേല്പത്തൂർ നാരായണ ഭട്ടതിരി സ്വർഗ്ഗാരോഹണം ചെയ്തതുമായി കരുതപ്പെടുന്ന ക്ഷേത്രം.
കീഴേക്കാവ്: വട്ടശ്രീകോവിൽ ഉള്ള, തൃക്കാർത്തിക ഉൽസവം നടക്കുന്ന ക്ഷേത്രം.
രക്തേശ്വരം, പകരാവൂർ ശിവക്ഷേത്രങ്ങൾ: മൂക്കുതലയിലെ പ്രസിദ്ധമായ ശിവ ക്ഷേത്രങ്ങൾ.
കൊളഞ്ചേരി: നരസിംഹമൂർത്തി ക്ഷേത്രം.
മൂക്കുതല ക്ഷേത്രങ്ങൾ
മലപ്പുറം ജില്ലയിൽ പൊന്നാനി താലൂക്കിൽ നന്നംമുക്ക് പഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് മൂക്കുതല .
തൃശ്ശൂർ - കുറ്റിപ്പുറം സംസ്ഥാനപാതയിൽ ചങ്ങരംകുളത്തുനിന്ന് മൂന്ന് കിലോമീറ്റർ പടിഞ്ഞാറുമാറിയാണ് ഈ സ്ഥലം സ്ഥിതിചെയ്യുന്നത്.
ഈ ഗ്രാമത്തിൽ പ്രസിദ്ധമായ മൂന്ന് ദേവീക്ഷേത്രങ്ങളും ഒരു ശിവക്ഷേത്രവും ഒരു നരസിംഹമൂർത്തിക്ഷേത്രവുമുണ്ട് .
ഇവിടങ്ങളിലെല്ലാം പ്രതിഷ്ഠ നടത്തിയത് ശങ്കരാചാര്യരാണെന്ന് വിശ്വസിയ്ക്കപ്പെടുന്നു.
മേലേക്കാവ്, കീഴേക്കാവ്, കണ്ണേങ്കാവ് എന്നിവയാണ് ദേവീക്ഷേത്രങ്ങൾ.
ഇവ ഒറ്റ ക്ഷേത്രമായാണ് ഗണിയ്ക്കപ്പെട്ടിട്ടുള്ളത്.
മറ്റ് ക്ഷേത്രങ്ങൾ അല്പം മാറിയാണ് സ്ഥിതിചെയ്യുന്നത്.
ഒരിയ്ക്കൽ, ഇന്ന് ക്ഷേത്രമിരിയ്ക്കുന്ന വഴിയിലൂടെ സഞ്ചരിയ്ക്കുകയായിരുന്ന ശങ്കരാചാര്യർക്ക് അടുത്തൊരു സ്ഥലത്ത് അതിദിവ്യമായ ഒരു തേജസ്സ് കാണാനിടയായി.
മൂക്കാഞ്ചാത്തൻ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 മാർച്ച് മുതൽ തുടരുന്നു.
കേരളത്തിലെ തനതു കലകളിൽ ഒന്നാണ് മൂക്കാഞ്ചാത്തൻ .
പുറത്തേയ്ക്കുള്ള കണ്ണികൾ വെബ്ഇൻഡ്യ വീഡിയോ
മൂക്കില്ലാരാജ്യത്ത് ഇംഗ്ലീഷ് വിലാസം https://ml.wikipedia.org/wiki/Mookkillarajyathu
അശോകൻ , താഹ എന്നിവരുടെ സംവിധാനത്തിൽ മുകേഷ് , തിലകൻ , ജഗതി ശ്രീകുമാർ , സിദ്ദിഖ് , വിനയ പ്രസാദ് , സുചിത്ര എന്നിവർ പ്രധാനവേഷങ്ങളിൽ അഭിനയിച്ച് 1991-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് മൂക്കില്ലാ രാജ്യത്ത് .
രോഹിണി ആർട്ട്സിന്റെ ബാനറിൽ നിർമ്മിച്ച ഈ ചിത്രം വിതരണം ചെയ്തത് രോഹിണി ആർട്ട്സ് ആണ്.
കേശവൻ, ബെന്നി, കൃഷ്ണൻ കുട്ടി ഇവർ മൂന്നു പേരും ഒരു മാനസികാരോഗ്യ കേന്ദ്രത്തിലെ അന്തേവാസികളാണ്.
അമിതാബ് ബച്ചൻ കൊച്ചിയിൽ വന്നിരിക്കുന്നു എന്ന് പത്രത്തിൽ നിന്നുമറിയുന്ന അവർ ബച്ചനെ കാണാൻ പോകാൻ ഡോക്ടറോട് അനുവാദം ചോദിക്കുന്നുവെങ്കിലും ഡോക്ടർ സമ്മതിക്കുന്നില്ല.
ആ സമയത്താണു വേണു അവിടെ ചികിത്സക്കായി എത്തുന്നത്.
ഒരവസരം ലഭിക്കുന്ന അവർ നാല് പേരും ആശുപത്രിയിൽ നിന്നും ചാടുന്നു.
കൊച്ചിയിലെത്തുന്ന അവർ അമിതാബ് ബച്ചൻ ഒരു മാസം മുന്നേയാണ്‌ അവിടെ വന്നിരുന്നത് എന്ന കാര്യം മനസ്സിലാക്കുന്നു.
നിരാശരായ അവർ തിരിച്ച് പോകാതെ, നഗരത്തിൽ തന്നെ ജോലിക്കായി ശ്രമിക്കുന്നു.
അതിനിടയിൽ ബെന്നി തന്റെ പഴയ സഹപാഠിയായ ലീനയെ വീണ്ടും കാണുന്നു.
അവർ തമ്മിൽ ഇഷ്ടത്തിലാകുന്നു, പക്ഷേ ലീനയുടെ അച്ഛനു ആ ബന്ധം ഇഷ്ടമാകുന്നില്ല.
അതിനിടയിൽ വാസു, അബ്ദുള്ള എന്നീ രണ്ടു തട്ടിപ്പുകാർ അവരെ സീരിയലിൽ അഭിനയിപ്പിക്കാം എന്ന് പറഞ്ഞ് അവരെ സമീപിക്കുന്നു.
അവർ താമസിക്കുന്ന വീടിന്റെ അടുത്തള്ള ബാങ്ക് കൊള്ളയടിക്കുക എന്നതായിരുന്നു അവരുടെ പദ്ധതി.
പരിശീലനത്തിന്റെ പേരിൽ അവരെ വീട്ടിൽ നിന്ന് മാറ്റി നിർത്തി, ബാങ്കിലേക്ക് അവർ ഒരു തുരങ്കം ഉണ്ടാക്കുന്നു.
അഭിനേതാക്കൾ അഭിനേതാവ് കഥാപാത്രം മുകേഷ് ബെന്നി തിലകൻ കേശവൻ ജഗതി ശ്രീകുമാർ കൃഷ്ണൻ കുട്ടി സിദ്ദിഖ് വേണു മാള അരവിന്ദൻ ഹമീദ് ഒടുവിൽ ഉണ്ണികൃഷ്ണൻ ഡോക്ടർ എൻ.എൽ. ബാലകൃഷ്ണൻ ബാലൻ രാജൻ പി. ദേവ് അബ്ദുള്ള കുതിരവട്ടം പപ്പു വാസു ജഗദീഷ് പോലീസ് കുഞ്ചൻ ബ്രൂണോ പറവൂർ ഭരതൻ ലീനയുടെ അച്ഛൻ കൃഷ്ണൻ‌കുട്ടി നായർ ഭീം സിങ് വിനയ പ്രസാദ് ലീന സുചിത്ര ഫിലോമിന സംഗീതം
കൈതപ്രം ദാമോദരൻ നമ്പൂതിരി , പൂവച്ചൽ ഖാദർ , കൂത്താട്ടുകുളം ശശി എന്നിവർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് ഔസേപ്പച്ചൻ ആണ്.
ഗാനങ്ങൾ ബ്രേക് ബ്രേക് ഡാൻസ് – കെ.എസ്. ചിത്ര , കോറസ് കാശിത്തുമ്പ – എം.ജി. ശ്രീകുമാർ വർണ്ണം വാരിച്ചൂടും – കെ.എസ്. ചിത്ര അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം പ്രതാപൻ ചിത്രസം‌യോജനം ജി. വെങ്കിട്ടരാമൻ കല പ്രേമചന്ദ്രൻ ചമയം പട്ടണം റഷീദ് വസ്ത്രാലങ്കാരം രാജാറാം നൃത്തം മാധുരി സംഘട്ടനം ത്യാഗരാജൻ (സ്റ്റണ്ട്) പരസ്യകല ഗായത്രി (പരസ്യകല) ലാബ് ആർ.കെ. കളർ ലാബ് നിശ്ചല ഛായാഗ്രഹണം സൂര്യ ജോൺ എഫക്റ്റ്സ് മുരുകേഷ് ശബ്ദലേഖനം കൃഷ്ണനുണ്ണി വാർത്താപ്രചരണം എബ്രഹാം ലിങ്കൻ നിർമ്മാണ നിർവ്വഹണം സുബൈർ അസോസിയേറ്റ് ഡയറക്ടർ സുഗതൻ വാതിൽ‌പുറചിത്രീകരണം ജൂബിലി സിനി യൂണിറ്റ് അസോസിയേറ്റ് കാമറാമാൻ ശ്രീകുമാർ അസോസിയേറ്റ് എഡിറ്റർ സത്യൻ (എഡിറ്റർ) പുറത്തേക്കുള്ള കണ്ണികൾ മൂക്കില്ലാരാജ്യത്ത് ഇന്റർനെറ്റ് മൂവി ഡാറ്റാബേസിൽ മൂക്കില്ലാരാജ്യത്ത് – മലയാളസംഗീതം.
മൂക്കുന്നിമല
തിരുവനന്തപുരം ജില്ലയിൽ നെയ്യാറ്റിൻകര താലൂക്കിലെ പള്ളിച്ചൽ വില്ലേജിൽ നഗരപ്രാന്തത്തിൽ നിന്നും ഒറ്റപ്പെട്ടു നിൽക്കുന്ന സാമാന്യം ഉയരത്തിലുള്ള കുന്നാണ് മൂക്കുന്നിമല .
ഇതിന്റെ ഉയരം 1,074 മീറ്ററാണ്.
മൂക്കുന്നിമലയ്ക്ക് മുകളിൽ വായുസേനക്ക് റഡാർ സ്റ്റേഷനും കരസേനക്ക് ഒരു ഫയറിങ് റേഞ്ചുമുണ്ട്.
ഹിമാലയത്തിൽ നിന്നും മൃതസജ്ജീവനിയടങ്ങിയ പർവ്വതവുമായി ലങ്കയിലേക്കു പറക്കുന്നതിനിടയിൽ ഹനുമാന്റെ മൂക്കു തട്ടി കൈയ്യിലിരുന്ന മലയുടെ ഒരു ഭാഗം അടർന്നു താഴെ വീണു.
ഇതാണ് മൂക്കുന്നിമലയായി തീർന്നത് എന്നാണ് പേരിനെ സംബന്ധിച്ച ഐതിഹ്യം.
തിരുവിതാംകൂർ ദിവാനായിരുന്ന സുബ്രഹ്മണ്യ അയ്യരാണ് 1914 -ൽ സംരക്ഷിതവനമായി മൂക്കുന്നിമലയെ പ്രഖ്യാപിച്ചത്.
1806 -ൽ അഞ്ച് സ്‌ക്വയർ മൈൽ റിസർവ്‌ വനമായി മൂക്കുന്നിമലയെ തിരുവിതാംകൂർ രാജഭരണകാലത്ത് പ്രഖ്യാപിച്ചതായി രേഖകൾ സൂചിപ്പിക്കുന്നു (ഒരു സ്‌ക്വയർ മൈൽ എന്നത് 640 ഏക്കറാണ്).
അപ്രകാരംമെങ്കിൽ അഞ്ച് സ്‌ക്വയർ മൈൽ (3200 ഏക്കർ) വനഭൂമി മൂക്കുന്നിമലയിലുണ്ട് എന്ന് വേണം കരുതാൻ.
ഗുരുതരമായ പാരിസ്ഥിതികപ്രശ്നങ്ങളാണ് മൂക്കുന്നിമലയിലെ താഴ്‌വാരങ്ങളിൽ താമസിക്കുന്ന ജനത ഇപ്പോൾ കടന്നുപോകുന്നത്.
അശാസ്ത്രീയ പാറപൊട്ടിക്കൽ കാരണം മൂക്കുന്നിമലയിലെ ജൈവവൈവിധ്യം നശിപ്പിക്കപ്പെടുന്നു എന്നും വ്യാപകമായ പരാതിയുണ്ട്.
ഉഗ്രസ്ഫോടനം കാരണം മൂക്കുന്നിമലയിലെ ജീവജാലങ്ങളുടെ ആവാസവ്യവസ്ഥതന്നെ തകിടംമറിഞ്ഞു.
മൂക്കുന്നിമലയിൽനിന്ന്‌ ഉത്ഭവിക്കുന്ന പന്ത്രണ്ട് തോടുകൾ ജനങ്ങളുടെ പ്രധാന ജലസ്രോതസ്സായ കരമനയാറ്റിലാണ് എത്തിച്ചേരുന്നത്.
ഈ തോടുകൾ പലതും ഇന്ന് നശിച്ച അവസ്ഥയിലാണ്.
പരിസ്ഥിതി പ്രവർത്തകരുടെ ഇടപെടലിനെ തുടർന്ന് പ്രശസ്ത പരിസ്ഥിതി പ്രവർത്തക മേധാ പട്കർ 2015 ൽ മൂക്കുന്നിമല സന്ദർശിക്കാനെത്തിയിരുന്നു.
പരിസ്ഥിതി സംരക്ഷണം ലക്ഷ്യമിട്ട് മൂക്കുന്നിമല സംരക്ഷണ സമരസമിതിയും രംഗത്തുണ്ട്.
അവലംബം ↑ ↑ http://maprithvi.blogspot.com/2014/03/blog-post.html ↑ ↑ https://www.azhimukham.com/news-vigilance-official-transferred-in-between-submitting-encroachment-report/ ↑ ↑ https://localnews.manoramaonline.com/thiruvananthapuram/local-news/2018/03/31/bala-mookunnimala.html
മൂക്കിട്ടകായ ഇംഗ്ലീഷ് വിലാസം https://ml.wikipedia.org/wiki/Bulbophyllum_sterile
പശ്ചിമഘട്ടതദ്ദേശവാസിയായ ഒരു ഓർക്കിഡാണ് മൂക്കിട്ടകായ .
( ശാസ്ത്രീയനാമം : Bulbophyllum sterile ) .
താരതമ്യേന ഉയരം കുറഞ്ഞ പ്രദേശങ്ങളിൽ പൊതുവേ കാണുന്ന ഇനമാണിത്.
മരങ്ങളിലും പാറകളിലും പറ്റിപ്പിടിച്ച് വളരും.
പൂക്കൾക്ക് ദുർഗന്ധമുണ്ട്.
താഴ്ന്ന പ്രദേശം മുതൽ  ഉയര്ന്ന പ്രദേശം വരെ കൂടുതലായി കാണുന്ന ഈ  ഓർക്കിഡുകൾക്ക്  വർഷത്തിൽ ഒരിക്കൽ മാത്രമേ പൂക്കളുണ്ടാവുകയുള്ളു, ഒക്ടോബർ  മുതൽ ഫെബ്രുവരി  വരെയാണ് പൂക്കാലം .
നാട്ടുവൈദ്യ ത്തിൽ രോഗാണുനാശകമായി ഉപയോഗിച്ചുവരുന്ന ഈ ചെടിയെക്കുറിച്ച് ഹോർത്തൂസ് മലബാറിക്കൂസി ൽ വിവരണമുണ്ട്.
അവലംബം പുറത്തേക്കുള്ള കണ്ണികൾ അടുത്തുനിന്നുമുള്ള ചിത്രങ്ങൾ വിക്കിസ്പീഷിസിൽ Bulbophyllum sterile എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Bulbophyllum sterile എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മൂക്കുത്തി ഇംഗ്ലീഷ് വിലാസം https://ml.wikipedia.org/wiki/Nose-jewel മൂക്കിന്റെ ഇരു വശങ്ങളിലും മൂക്കുത്തിയണിഞ്ഞ ഒരു പരമ്പാഗത തമിഴ് സ്ത്രി
മൂക്കിൽ അണിയുന്ന ഒരു ആഭരണമാണ് മൂക്കുത്തി ഇംഗ്ലീഷ്: nose-jewel , nose ring സാധാരണയായി ലോഹത്തിലോ കൊമ്പിലോ പണിയുന്ന ഈ ആഭരണം പുരാതനകാലം മുതലേ സ്ത്രീകളുടെ ഒരു പ്രധാന ആഭരണമായി കാണപ്പെടുന്നു.
ഇന്ത്യ , പാകിസ്താൻ , നേപ്പാൾ തുടങ്ങിയ ഏഷ്യൻ രാജ്യങ്ങളിലും ആസ്ട്രേലിയയിലെ പ്രാക്തന വിഭാഗക്കാരിലും ചില ആഫ്രിക്കൻ രാജ്യങ്ങളിലും സ്ത്രീകൾ പരമ്പരാഗതമായ രീതിയിൽ മൂക്ക് കുത്തി വിവിധ തരം ആഭരണങ്ങൾ അണിയുന്നു.
പാരമ്പര്യമല്ലാതെ ഫാഷനും മറ്റുമായി ലോകത്തിന്റെ മറ്റു ഭാഗങ്ങളിലും മൂക്കുത്തികൾ ഉപയോഗിക്കുന്നുണ്ട്.
മൂക്ക് കുത്താതെ കമ്പി വളച്ചും പശ ഉപയോഗിച്ചും ഇതിനെ അനുകരിക്കാനുള്ള ആഭരണങ്ങളും ഇന്ന് വിപണിയിൽ ലഭ്യമാണ്.
ചെറിയ ശതമാനം പുരുഷന്മാരും മൂക്കൂത്തി അണിയുന്നതായി കാണുന്നു.
മൂക്കിന്റെ പാലത്തിനു ചുവടെ രണ്ടും നാസാദ്വാരങ്ങളിലും തൂങ്ങി നിൽകുന്ന രീതിയിലും മൂക്കുത്തിയുണ്ട്.
ഭാരതത്തിലെ ചില നൃത്തരൂപങ്ങളിലും ചില പ്രാക്തന സംസ്കാരങ്ങളിലും ഇത്തരം മൂക്കുത്തി ഉപയോഗിച്ചിരുന്നു.
4000 വർഷങ്ങൾക്ക് മുൻപുള്ള രേഖകളിൽ മധ്യേഷ്യയിലാണ് ഈ സമ്പ്രദായം തുടങ്ങിയതെന്നും പിന്നീട് 1500 വർഷങ്ങളോടെ ഇന്ത്യൻ ഉപഭൂഖണ്ഡപ്രദേശത്തേക്ക് ജനങ്ങൾ കുടിയേറിയതോടെ മൂക്കുത്തി ഇന്ത്യയിലും പൂർവേഷ്യയിലും വ്യാപിച്ചു എന്നു കാണുന്നു.
മൂക്കുത്തിയെക്കുറിച്ച് ബൈബിളിൽ പരാമർശിച്ചിട്ടുണ്ട്.
ഉല്പത്തി പുസ്തകത്തിൽ (Genesis 24:22,) അബ്രാഹിന്റെ പുത്രനായ ഇസഹാക്കിന്റെ ഭാവിവധുവിനു ഷാങ് എന്ന കമ്മൽ നൽകിയതായി പറയുന്നു പേരിൽ (ഷാങ് എന്നത് ഹീബ്രുവിൽ മൂക്കുത്തിയുടെ വിവർത്തനം ആണ്).
പാരമ്പര്യമായി പ്രസവം എളുപ്പമാക്കാനായി മൂക്കിന്റെ ഇടത്തുവശത്തായിട്ടാണ് മൂക്കുത്തി അണിയുന്നത് എന്ന് പറയപ്പെടുന്നു.
സ്ത്രീത്വത്തിന്റെ പ്രതീകമായിട്ടാണ് മൂക്കിന്റെ ഇടതുവശത്ത് മൂക്കുത്തി അണിയുന്നത് എന്ന് ആയുർവേദ ഗ്രന്ഥങ്ങളിലും പരാമർശിക്കപ്പെടുന്നു.
ദ്രാവിഡ സംസ്കാരത്തിൽ ഭൂമീദേവിയുടെ പ്രതീകമായ പാർവതിയോടുള്ള ആദരവായും മൂക്കുത്തിയെ കണക്കാക്കുന്നു.
ദക്ഷിണേഷ്യൻ വിവാഹവേളകളിൽ നവവധു 'Koka' എന്നു പേരുള്ള ആഭരണം ധരിക്കാറുണ്ട്, മൂക്കുത്തിയും അതിൽ നിന്നു തുടങ്ങി തലയുടെ ഒരു വശത്തേയ്ക്ക് (ചെവിയുടെ പിറകിലേക്ക്) നീളുന്ന ഒരു ചെയിനും ഉൾപ്പെടുന്നതാണിത്.
മരണാനന്തരക്രിയക്കുള്ള ചിലവിനായി മൂക്കുത്തി ധരിക്കുന്നു എന്ന പാരമ്പര്യവും ദക്ഷിണേന്ത്യയിൽ നില നിൽകുന്നുണ്ട്.
9, 10 നൂറ്റാണ്ടുകളിൽ സ്ത്രീകളുടെ വൈവാഹിക ചിഹ്നമായിരുന്നു   മൂക്കുത്തി.
ഇതിനെ പല ഇന്ത്യൻ ഭാഷകളിലും 'നഥ്' (Hindi: नथ, IPA: [nt̪ʰ])എന്നറിയപ്പെടുന്നു.
സാമ്പത്തിക സ്ഥിതി സൂചിപ്പിക്കുന്നതിനും ഈ മൂക്കുത്തികൾ ധരിച്ചിരുന്നു.
രാജ്ഞികൾ, മന്ത്രി പത്നിമാർ, ധനികരായ സ്ത്രീകൾ, ഇവർ മുത്തുകൾ, പവിഴങ്ങൾ, രത്നകല്ലുകൾ എന്നിവ പതിച്ച മൂക്കുത്തികള്ളുപയോഗിച്ചു.
എന്നാൽ മറ്റുള്ളർ വെള്ളികൊണ്ടുണ്ടാക്കിയ മൂക്കുത്തിയായിരുന്നു ഉപയോഗിച്ചിരുന്നത്.
പതിനഞ്ചാം നൂറ്റാണ്ടോടു കൂടി ജനപ്രിയമായ ഈ ആഭരണം 17-18 നൂറ്റാണ്ടോടുകൂടി കരയാമ്പൂ , ആണി , മുള്ള് എന്നിവ ഉപയോഗിച്ച് പല വൈവിധ്യമാർന്ന തരത്തിൽ ഉപയോഗിച്ചു തുടങ്ങി.
ഇന്നത്തെ രീതിയിലുള്ള മൂക്കുത്തികൾ ഇരുപതാം നൂറ്റാണ്ടോടു കൂടെയാണ് രൂപപ്പെട്ടത്.
വിവിധ സംസ്കാരങ്ങളിൽ
പഹാരികളും പഷ്തൂൺ വംശജരും മൂക്കിനിരുവശത്തും മൂക്കുത്തി ധരിക്കുന്നു.
ദക്ഷിണേന്ത്യയിലെ തമിഴ് വംശജരും ഇത്തരത്തിൽ ഇരു വശത്തും മൂക്കുത്തി ധരിക്കുന്ന ശീലക്കാരാണ്.
മരണശേഷം ഉദകക്രിയകൾക്ക് വേണ്ടി വരുന്ന ചെലവ് മൂക്കുത്തിയിൽ നിന്ന് ഇടാക്കാം എന്ന സാമ്പത്തികവശവും മൂക്കുത്തി ധരിക്കുന്നതിനു പിറകിൽ ഉണ്ടെന്ന് കരുതുന്നു.
മറ്റ് ഏത് ആഭരണങ്ങളെയും പോലെ മൂക്കുത്തി എളുപ്പം ഊരി മാറ്റാനാവില്ല എന്നതാണിതിനു പിന്നിലെ ആശയം.
ദക്ഷിണേന്ത്യ , രാജസ്ഥാൻ , പഞ്ചാബ് എന്നിവിടങ്ങളിൽ മൂക്കിന്റെ ഇരുവശങ്ങളിലും മൂക്കുത്തി ധരിക്കുന്ന 'നത്തോരി' എന്ന രീതി കണ്ടുവരുന്നു.
മഹാരാഷ്ട്രയിലെ സ്ത്രീകൾ മുഖത്തിന്റെ ഒരു വശം മുഴുവൻ മറയ്ക്കുന്ന തരത്തിലുള്ള വലിയ നത്തോരികൾ ഉപയോഗിച്ചു വരുന്നു.
ബംഗാളിസ്ത്രീകൾ വിവാഹിതരാണെന്ന് അറിയിക്കാനുള്ള അടയാളമായി മുക്കുത്തി ധരിക്കുന്നു.
ഇന്ത്യയിലെ ചില ആദിവാസി ഗോത്രവർഗ്ഗക്കാരിലെ സ്ത്രീകൾ ചെവിയിലും മൂക്കിലുമായി നിരവധി ആഭരണങ്ങൾ അണിയുന്നവരാണ്.
ഒഡീഷയിലെ ഖുത്തിയകോന്ത് വംശജ ഫുലാനി വംശജയായ ഒരു സ്ത്രീയുടെ മൂക്കുത്തി.
മൂക്കു തോണ്ടൽ ഇംഗ്ലീഷ് വിലാസം https://ml.wikipedia.org/wiki/Nose-picking A girl picking her nose
ഒരു വ്യക്തി തന്റെ സ്വന്തം മൂക്കിൽ നിന്ന് മൂക്കള കൈവിരലുകൾ കൊണ്ട് തോണ്ടി എടുക്കുന്ന പ്രവൃത്തിയെയാണു മൂക്കു തോണ്ടൽ എന്നു പറയുന്നത് .
മൂക്കന്നൂർ ഫൊറോന പള്ളി ഇംഗ്ലീഷ് വിലാസം https://ml.wikipedia.org/wiki/Mookkanoor_Forane_Church മൂക്കന്നൂർ ഫൊറോന പള്ളി
എറണാകുളം ജില്ലയിലെ മൂക്കന്നൂരിൽ സ്ഥിതി ചെയ്യുന്ന ക്രൈസ്തവ ദേവാലയമാണ് മൂക്കന്നൂർ ഫൊറോന പള്ളി (Mookkanoor Forane Church) അഥവ സെന്റ് മേരീസ് ഫൊറോന പള്ളി (St: Mary's Forane Church).
എറണാകുളം-അങ്കമാലി അതിരൂപതയിൽ കീഴിലാണ് മൂക്കന്നൂർ ഫൊറോന പള്ളി.
ഇടവക പള്ളികൾ
മൂക്കന്നൂർ ഫൊറോന പള്ളിയുടെ കീഴിൽ നിരവധി ഇടവക പള്ളികളുണ്ട്.
1  മുക്കന്നൂർ സെന്റ് മേരീസ് പള്ളി
2.
കിടങ്ങൂർ സെന്റ് സെബസ്റ്റ്യൻസ് പള്ളി
3.
ഞാലൂക്കര  സെന്റ് പീറ്റേഴ്സ് പള്ളി
4.
കൊക്കുന്ന് സെന്റ് ജോസഫ് പള്ളി
5.
അട്ടാറ സെന്റ് അൽഫോൻസാ പള്ളി
6      ദേവഗിരി സെന്റ് സെബസ്റ്റ്യൻസ് പള്ളി
7.
താബോർ തിരുകുടുംബ പള്ളി
8.
വിജോപുരം സെന്റ് ജോസഫ് പള്ളി
9.
എഴാറ്റുമുഖം സെന്റ് തോമസ് പള്ളി
10.
ഒലിവ് മൗണ്ട് സെന്റ് തോമസ് പള്ളി ചിത്രശാല പള്ളിയുടെ മുൻഭാഗത്തുള്ള കപ്പേളയും പുറത്തേക്കുള്ള കണ്ണികൾ മൂക്കന്നൂർ ഫൊറോന പള്ളിയുടെ ഔദ്യോഗിക വെബ്‌സൈറ്റിലേക്ക് എറണാകുളം-അങ്കമാലി അതിരൂപതയുടെ ഔദ്യോഗിക വെബ്‌സൈറ്റിലെ മൂക്കന്നൂർ ഫൊറോന പള്ളിയുടെ പ്രത്യേക പേജിലേക്ക് Archived 2016-12-07 at the Wayback Machine .
മൂക്കന്നൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Mukkannur_Gramapanchayat മൂക്കന്നൂർ ഗ്രാമപഞ്ചായത്ത് മൂക്കന്നൂർ ഗ്രാമപഞ്ചായത്ത് 10°08′28″N 76°14′41″E ﻿ / ﻿ 10.141°N 76.2448°E ﻿ / 10.141; 76.2448 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല എറണാകുളം വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം അങ്കമാലി ലോകസഭാ മണ്ഡലം ചാലക്കുടി ഭരണസ്ഥാപനങ്ങൾ പ്രസിഡന്റ് പോൾ പി ജോസഫ് വൈസ് പ്രസിഡന്റ് സെക്രട്ടറി വിസ്തീർണ്ണം 17.5 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 17147 ജനസാന്ദ്രത 1317/ ച.
എറണാകുളം ജില്ലയിലെ അങ്കമാലി ബ്ലോക്കിലെ ഒരു പഞ്ചായത്താണ് മൂക്കന്നൂർ ഗ്രാമപഞ്ചായത്ത് .
പ്രകൃതി സുന്ദരമായ ഒരു പ്രദേശം കൂടിയാണ് മൂക്കന്നൂർ.
എറണാകുളം ജില്ലയുടെ വടക്കേ അതിർത്തിയിൽ ഒന്നു കൂടിയാണ് മൂക്കന്നൂർ.
വടക്ക് കറുകുറ്റി , മഞ്ഞപ്ര പഞ്ചായത്തുകൾ, തെക്ക് തുറവൂർ പഞ്ചായത്ത്, കിഴക്ക് മഞ്ഞപ്ര, തുറവൂർ പഞ്ചായത്തുകൾ, പടിഞ്ഞാറ് കറുകുറ്റി പഞ്ചായത്ത് എന്നിവയാണ് പഞ്ചായത്തിന്റെ അതിർത്തികൾ.
മൂക്കന്നൂർ പഞ്ചായത്തിന്റെ ഭൂപ്രകൃതി  തെക്ക്പടിഞ്ഞാറ് ഭാഗം താരതമ്യേന സമതലവും കിഴക്ക് ഭാഗം ഉയർന്നതും വടക്ക് ഭാഗം മലമ്പ്രദേശവുമാണ്.
അതുകൊണ്ട് തന്നെ കൃഷിയാണ് ഇവിടുത്തെ പ്രധാന ജീവിതോപാധി.
ചരിത്രകാരൻമാർക്കു കി‌ട്ടിയ പ്രാചീന മുനിയറകളും , മൺഭരണികളും ഈ പ്രദേശത്ത് വളരെ കാലം മുമ്പുതന്നെ ജനവാസം ഉണ്ടായിരുന്നതായി തെളിയിക്കപ്പെടുന്നു.
ആദ്യകാലഘട്ടങ്ങൾക്കുശേഷം കനത്ത വെള്ളപ്പൊക്കമോ , യൂദ്ധക്കെടുതിയോ , മറ്റു പ്രകൃതിദുരന്തങ്ങളോ കാരണം ഇവിടം ശൂന്യമാകുകയും , പിന്നീട് ഇവിടെ ജനങ്ങൾ വന്നു താമസിക്കുകയും ചെയ്തു ​എന്നാണ് അനുമാനിക്കപ്പെടുന്നത്.
പ്രകൃതി കനിഞ്ഞനുഗ്രഹിച്ച ഒരു പ്രദേശമായതിനാലാകാം , കൃഷിയാണ് ഈ പ്രദേശത്തെ പ്രധാന ജീവിതോപാധി.
നെൽകൃഷി കൂടാതെ ഇഞ്ചിപ്പുല്ല് (പുൽ തൈലം) മരിച്ചീനി, റബ്ബർ, കുരുമുളക്, അടയ്ക്ക  എന്നിവയാണ് കൃഷിചെയ്തിരുന്നത്.
ആരാധനാലയങ്ങൾ,ആഘോഷങ്ങൾ ചെറുപുഷ്പാശ്രമത്തിലെ വി.കൊച്ചുത്രേസ്യായുടെ തിരുനാൾ ശ്രീസുബ്രഹ്മണ്യ ക്ഷേത്രത്തിലെ ഉത്സവം കൂട്ടാല അമ്പലം ആഴകം ഹെർമ്മോൻ പള്ളി മൂക്കന്നൂർ സെഹിയോൻ പള്ളി പൂതം കുറ്റി സെന്റ് മേരീസ് പള്ളി മൂക്കന്നൂർ സെന്റ് മേരീസ് പള്ളി കോക്കുന്ന് സെന്റ് ജോസഫ്സ് പള്ളി താബോർ തിരുക്കുടുംബ ദേവാലയം വിദ്യാഭ്യാസസ്ഥാപനങ്ങൾ ഗവണ്മെന്റ് ഹയർ സെക്കന്ററി സ്ക്കൂൾ മൂക്കന്നൂർ ബാലനഗർ വ്യവസായ പരിശീലനകേന്ദ്രം മൂക്കന്നൂർ ഫിസാറ്റ് എൻജിനിയറിഗ് കോളേജ് മുക്കന്നുർ െസെക്രട്ട് ഹാർട്ട് ഓർഫേനേജ് ഹൈസ്കൂൾ മൂക്കന്നുർ വിനോദസഞ്ചാരം
പ്രശസ്തമായ വിനോദ സഞ്ചാരകേന്ദ്രമായ ഏഴാറ്റുമുഖം പ്രകൃതിഗ്രാമം , തുമ്പൂർമുഴി തടയണ എന്നിവ  മൂക്കന്നൂരിലാണ്.
വാർഡുകൾ പൂതംകുറ്റി എടലക്കാട് താബോർ കോക്കുന്ന് കാനാൻ ദേശം ബസേലിയസ് നഗർ മൂക്കന്നൂർ ചർച്ച് കൂട്ടാല മൂക്കന്നൂർ ടൌൺ ആഴകം ഹോർമിസ് നഗർ വട്ടേക്കാട് അട്ടാറ പറമ്പയം സ്ഥിതിവിവരകണക്കുകൾ സ്ഥിതിവിവരകണക്കുകൾ ജില്ല എറണാകുളം ബ്ലോക്ക് അങ്കമാലി വിസ്തീർണ്ണം 17.5 വാർഡുകൾ 13 ജനസംഖ്യ 17147 പുരുഷൻമാർ 8766 സ്ത്രീകൾ 8381
‍ അവലംബം ↑ തദ്ദേശസ്വയംഭരണ വെബ്സൈറ്റ് Archived 2016-03-04 at the Wayback Machine .
മൂക്കന്നൂർ ചരിത്രം ↑ ഏഴാറ്റുമുഖം വെബ്സൈറ്റ് Archived 2010-01-15 at the Wayback Machine .
ഏഴാറ്റുമുഖം
യൂസുഫ് പഠാൻ ഇംഗ്ലീഷ് വിലാസം https://ml.wikipedia.org/wiki/Yusuf_Pathan
യൂസുഫ് ഖാൻ പഠാൻ ഒരു ഇന്ത്യൻ ക്രിക്കറ്ററാണ്.
1982 നവംബർ 17ന് ബറോഡയിൽ ജനിച്ചു.
പ്രശസ്ത ഇന്ത്യൻ ക്രിക്കറ്റർ ഇർഫാൻ പഠാന്റെ മൂത്ത സഹോദരനാണ്.
വലം കയ്യൻ ബാറ്റ്സ്മാനും വലം കയ്യൻ ഓഫ് സ്പിൻ ബൗളറുമാണ്.